আতোলতোলকৈ ডাঙৰ কৰা নিজ সন্তানৰ অৱহেলা-অপমানত ১ জুলাইত আত্মহত্যাৰ দৰে চূড়ান্ত সিদ্ধান্ত ল'বলৈ বাধ্য হোৱা শিৱসাগৰৰ দম্পতী ৰজনী খাৰঘৰীয়া আৰু ৰুবী খাৰঘৰীয়াৰ কাঠচিতীয়া পুত্ৰ দেৱাশিস খাৰঘৰীয়াৰ এতিয়াও হৃদয় নগলিল। মাক-দেউতাকে ভাৰাঘৰতে একেলগে আত্মহত্যা কৰাৰ পিছতো মৃতদেহ দুটাকো চাবলৈ নগ'ল দেৱাশিষ খাৰঘৰীয়া।
আনহাতে দেৱাশিষ খাৰঘৰীয়াৰ ৩গৰাকী বায়েকৰ মাজৰে সৰু বায়েকে মাক-দেউতাকৰ মৃত্যুৰ বাবে ভায়েকক জগৰীয়া কৰি আজি শিৱসাগৰ থানাত এজাহাৰ দাখিল কৰিছে বুলি জানিব পৰা গৈছে।
উল্লেখযোগ্য যে পুতেক-বোৱাৰীয়েকৰ অত্যাচাৰত ভাৰাঘৰত বাস কৰিবলৈ বাধ্য হোৱা ৰজনী খাৰঘৰীয়া আৰু তেওঁৰ পত্নী ৰুবী খাৰঘৰীয়াই ১ জুলাইত ভাৰাঘৰতে আত্মহত্যা চিপজৰী লৈ আত্মহত্যা কৰিছিল। এই হৃদয়বিদাৰক ঘটনাটোৱে সমগ্ৰ ৰাজ্যখনতে সচেতন লোকৰ মন-মগজু জোকাৰি গৈছে।
আজি দুয়োজনৰ মৃতদেহ তেওঁলোকৰ নিজা গাওঁ শিৱসাগৰৰ ধিতাইপুখুৰী ভাজনী গাঁৱলৈ নি সৎকাৰ কৰা হয়।
আনহাতে আজি খাৰঘৰীয়া পৰিয়ালত আন এটা শোকাৱহ ঘটনা ঘটে। আজি হৃদৰোগত আক্ৰান্ত হৈ পুৱা মৃত্যুক সাৱটি লয় ৰজনী খাৰঘৰীয়াৰ সম্পৰ্কীয় বোৱাৰীয়েক ৰীতা খাৰঘৰীয়াই। জানিব পৰামতে, ৰজনী আৰু ৰুবী খাৰঘৰীয়াৰ মৃত্যুত শোকত ভাগি পৰিছিল বোৱাৰীয়েক ৰীতা খাৰঘৰীয়া। এই ঘটনায়ো গোটেই বংশ-পৰিয়ালক অধিক মৰ্মাহত কৰি তুলিছে।
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
